गंब्रै बर' गामि जेरै चेनिआलिपारा,से नं माजगाव,काचारिपारा,आरो चिलाबन्दा फोराव मदुमफुल आबादनि थाखाय जोलै राननाय जागोन,गय बिफां फुलि,आपेल बेरि आरो नारेंखलफोर होनानै आबादफोरनि थाखाय बिघा थाम हाफोर थानायफोरनो मावनो सुबिदा होदों ।बे बादि जोलै राननायजों लोगोसे आबादारिफोरनो हायजें,हालदै,मैगं थायगंफोरनि बेगरफोरखौबो होनाय जादों,अरगेनिक बानायनाय बिथिंआव सा सान्जा मिरुनि सोरगिदिं जौगाथाय आ रैखाथिनि फोरोंथाय,सामलायनाय,थि खालामनाय आरो हाथाय बाजाराव बायनाय फाननायनि बेलायाव सामलायगोन ।बे हाबाफारिनि सावरायमेलाव आसाम ओनसोलारि नाबार्द सामलायगिरि गाहाय नेहाथारि सिभा संकर साहा बिथांआ बुङो जायनि थाखाय आसामनि गामियारिफोरनि दोरोंआरि आसार खान्थि आरो बेनिफिसारिसफोरनिसिम आरज गाबो जे हादोरसानि हासार गोनां हाखौ खामानिआव बाहायगोन,बेंकनि खान्थिखौ लानानै बिथांआ बेखौनो फोरमायो आबादारिफोरा आबाद खालामनायनि मुंआव बेंकनिफ्राय रां मदद लानो हागोन ।